હિંમતનગરમાં પલ્સર બાઇક પર આવેલા સ્નેચરોએ મહિલાના ગળા પર હાથ મારી રૂા.૩૦ હજારની મત્તાના દોઢ તોલા વજનનો સોનાના દોરાની લૂંટ ચલાવી બંને ચેન સ્નેચરો ભાગી છૂટયા હતા. હિંમતનગરના એ ડીવીઝન પોલીસ સ્ટેશનમાં લૂંટનો મામલો દર્જ થયા બાદ પોલીસે સીસી ટીવી ફૂટેજ આધારે પલ્સર બાઇક નં.જીજે.૨૭.સીએચ.૨૧૦૯ લૂંટની ઘટનામાં ઉપયોગમાં લેવાયેલ હોવાનું ખૂલતા બાઇકના માલિકની અમદાવાદ આર.ટી.ઓ. મારફતે તપાસ કરાવતા ઇકબાલખાન અબ્દુલમજીદ પઠાણ (રહે.બી-૯૯ ઇમદાદનગર સોસાયટી, સૈયદવાડી વટવા, અમદાવાદ) સામેલ હોવાનું જાણવા મળતા પોલીસે તેના ઘરે તપાસ કરી હતી.